༄༅། །བསང་ཆུང་ཡིད་བཞིན་ནོར་བུ་བཞུགས་སོ། །
རཾ་ཡཾ་ཁཾ། སྟོང་ལས་བསངས་ཤིང་ཕྱེ་མར་དུད་པ་ལས། །འབྱུང་བའི་མཆོད་རྗ་ས་
གནམ་ས་བར་སྣང་གང༌། །མགྲོན་རིགས་རྣམ་བཞི་དགྱེས་བསྐྱེད་ཅི་འདོད་འཕྲོས། །ཀུན་
བཟང་སྨོན་ལམ་མཆོད་སྤྲིན་ལྟ་བུར་གྱུར། །ཨོཾ་ཨཿཧཱུྃ། བཛྲ་སྥ་ར་ཎ་ཁཾ། ལན་གསུམ་གྱིས།
ཀྱེ། ཀུན་བཟང་སྣང་མཐའ་པདྨ་འབྱུང༌། །དྭགས་པོ་ལྷ་རྗེ་ཀརྨ་པ། །རྩ་རྒྱུད་བླ་མ་
ཐམས་ཅད་བསངས། །རྡོ་རྗེ་གསུམ་གྱིས་བྱིན་ཆེན་ཕོབ། །སངས་རྒྱས་ཆོས་དང་དགེ་
འདུན་སོགས། །སྐྱབས་གནས་དཀོན་མཆོག་ཐམས་ཅད་བསངས། །བདག་གཞན་འཁོར་
བའི་འཇིགས་ལས་སྐྱོབས། །བཅོམ་ལྡན་ཐུགས་རྗེ་ཆེན་པོ་སོགས། །རྒྱུད་སྡེ་བཞི་ཡི་ལྷ་
ཚོགས་བསངས། །མཆོག་དང་ཐུན་མོང་གྲུབ་གཉིས་སྩོལ། །རྗེ་བཙུན་འཕགས་མ་སྒྲོལ་མ་
སོགས། །ཡེ་ཤེས་མཁའ་འགྲོ་ཐམས་ཅད་བསངས། །ཕྱི་ནང་གསང་བའི་བར་ཆད་སོལ། །
རྡོ་རྗེ་བེར་ཅན་ལྕམ་དྲལ་སོགས། །ཆོས་སྐྱོང་སྲུང་མ་ཐམས་ཅད་བསངས། །སངས་རྒྱས་
བསྟན་སྲུང་ཕྲིན་ལས་སྒྲུབས། །ཛམ་ལྷ་རིགས་ལྔ་ནོར་རྒྱུན་མ། །གནོད་སྦྱིན་ནོར་བདག་
ཐམས་ཅད་བསངས། །ལོངས་སྤྱོད་འདོད་དགུ་ཆར་ལྟར་ཕོབས། །མགོན་པོ་ཡོན་ཏན་
མགྲོན་ཀུན་བསངས། །མི་ཕྱུག་ནད་ཡམས་འཁྲུགས་རྩོད་ཞི། །འཇིག་རྟེན་ཁམས་ཀུན་
བདེ་བར་མཛོད། །དགྲ་ལྷ་ཝེར་མའི་ལྷ་ཚོགས་བསངས། །མཐའ་དམག་དགྲ་ཇག་ཆོམ་
རྐུན་བཟློག །གཞི་བྱེས་ཁ་འཛིན་རྒྱབ་རྟེན་མཛོད། །རིགས་དྲུག་སྙིང་རྗེའི་མགྲོ་ཀུན་
བསངས། །སྒྲིབ་སྦྱང་ཚོགས་གཉིས་རྫོགས་པ་དང༌། །ཀུན་ཀྱང་སངས་རྒྱས་ཐོབ་པར་ཤོག །

བསང་ཆུང་ཡིད་བཞིན་ནོར་བུ།
ལན་ཆགས་བགེགས་རིགས་མགྲོན་ཀུན་བསངས། །བུ་ལོན་ཤ་ཁོན་བྱང་བ་དང་། །ཐམས་
ཅད་བྱང་ཆུབ་སེམས་ལྡན་ཤོག །ཡུལ་འདིའི་ལྷ་ཀླུ་གཞི་བདག་བསངས། །ཆར་ཆུ་དུས་
འབེབས་ལོ་ཕྱུགས་ལེགས། །གཅན་ཟན་གནོད་པ་ཞི་བར་མཛོད། །དེ་ལྟར་བསང་མཆོད་
ཕུལ་བའི་བསོད་ནམས་ཀྱིས། །ཚེ་འདིར་བསམ་དོན་ཆོས་བཞིན་འགྲུབ་པ་དང་། །གང་དུ་
སྐྱེས་པའི་སྐྱེ་བ་ཐམས་ཅད་དུ། །མཐོ་རིས་ཡོན་ཏན་བདུན་ལྡན་ཐོབ་པར་ཤོག །སྐྱེས་མ་
ཐག་ཏུ་ཆོས་དང་འཕྲད་གྱུར་ནས། །ཚུལ་བཞིན་འགྲུབ་པའི་རང་དབང་ཐོབ་པར་ཤོག །དེ་
ཡང་བླ་མ་དམ་པའི་མཉེས་གྱུར་ཅིག །དེ་ཡང་བླ་མ་དམ་པ་མཉེས་བྱེད་ཅིང༌། །ཉིན་དང་
མཚན་དུ་ཆོས་ལ་བརྩོན་པར་ཤོག །ཆོས་རྟོགས་ནས་ནི་སྙིང་པོ་དོན་གྲུབ་སྟེ། །ཚེ་འདིར་
སྲིད་པའི་རྒྱ་མཚོ་སྐེམ་པར་ཤོག །སྲིད་པ་དམ་པའི་ཆོས་རབ་སྟོན་བྱེད་ཅིང་། །གཞན་ཕན་
སྒྲུབ་ལ་སྐྱོ་ངལ་མེད་པར་ཤོག །རླབས་ཆེན་གཞན་དོན་ཕྱོགས་རིས་མེད་པ་ཡི། །ཐམས་
ཅད་ཕྱམ་གཅིག་སངས་རྒྱས་འགྲུབ་པར་ཤོག །མཆོག་གསུམ་བདེན་པས་དེ་ལྟར་བཞིན་
གྱུར་ཅིག །ཆོས་གཡང་ཚེ་གཡང་རིགས་རྒྱུད་ནོར་ཕྱུགས་གཡང༌། །ལོངས་སྤྱོད་ཕུན་ཚོགས་
གཡང་ཀུན་གཡང་ཁུ་ཡེ། །རྒྱལ་བསྟན་མཁའ་ཁྱབ་དར་རྒྱས་བཀྲ་ཤིས་ཤོག །མངྒ་ལཾ་ཨ་
ལ་ལ་ཧོ། ཅེས་པ་སྔོན་གྲུབ་ཐོབ་ཕུ་ཧུང་རིན་པོ་ཆེ་དང་པོ་དཀོན་མཆོག་ལ་མཆོད་པ་འབུལ་རྒྱུ་མེད་སྐབས་སྤྱང་སྤྲོས་
བསངས་དུད། སྣ་ཆ་སྙིང་རེ་བ་རྒྱུན་དུ་བཏང་ཚེ། རིམ་པར་སྐུ་བསོད་འཕེལ་ནས། ཕྱིས་རིལ་བུ་དྲི་ལྡན་མངར་སར་ངེ་བ་
བཏང་རྒྱུ་འབྱོར། གཟིམ་ཁང་གི་ཕྱི་རོལ་ཏུའང༌། དྲི་བསུང་འཆིང་དེ་བ་གཅིག་འབུལ་རྒྱུ་འབྱོར་བ་དང༌། སྤོས་དུད་རེ་ལའང་
གསེར་སྲང་ཉི་ཤུ་ཙམ་གྱི་སྤྲོས་སྦྱར་ནས། ང་ལ་མེད་བསམ་ནས་མཆོད་པ་མ་ཕུལ་ན། ཡོད་པའི་དུས་མི་ཡོང་། ཡོད་ཚོད་
བསང་དང་ཆུ་སོགས་འབུལ་རྒྱུ་ཅི་འབྱོར་ལ་བརྩོན་ན་བསོད་ནམས་འཕེལ་བ་ལ་ཚེགས་མེད་པར་གསུངས་པས། མཆོད་པ་
འབུལ་རྒྱུ་མེད་པ་རྣམས་ནས་དེ་ཙམ་རྒྱུན་དུ་འབད་ཀྱང༌། ཚོགས་རྫོགས་ཤིང་སྒྲིབ་པ་བྱང་བསམ་དོན་འགྲུབ། མཐར་ཐུག་
སངས་རྒྱས་ཐོབ་པ་སོགས་དགོས་པ་དང་ཕན་ཡོན་ཆེད་པོར་ཞེས་མཆེད་གྲོགས་འབྱོར་རྒྱས་ནས་ནན་ཏན་གྱིས་བསྐུལ་ངོར།
མ་ནི་ངེས་དོན་པས་ཕུལ།
439

གངས་ཅན་རིག་བཅུད་ལས། ཀརྨ་ངེས་དོན་བསྟར་འཛིན་གྱི་གསུང་འབུམ་པོད་དང་པོ།